MINT วิ่ง 3% โบรกชี้รายได้ปีนี้ฟื้น รับเปิดปท.-ไฮซีซั่น ชูเป้า 40.59 บ. อัพไซด์ 14%
MINT วิ่ง 3% โบรกชี้รายได้ปีนี้ฟื้น อานิสงส์เปิดประเทศ-ยุโรปจะเริ่มเข้าสู่ High season ภาคท่องเที่ยว โดยรายได้จากโรงแรมจะเพิ่มขึ้น แนะนำราคาเป้าหมาย 40.59 บ. อัพไซด์ 14%
MINT วิ่ง 3% โบรกชี้รายได้ปีนี้ฟื้น อานิสงส์เปิดประเทศ-ยุโรปจะเริ่มเข้าสู่ High season ภาคท่องเที่ยว โดยรายได้จากโรงแรมจะเพิ่มขึ้น แนะนำราคาเป้าหมาย 40.59 บ. อัพไซด์ 14%
26 เม.ย. 2565

ผู้สื่อข่าวรายงานว่าวันนี้ (26 เม.ย. 2565) ราคาหุ้นบริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 10:55 น. อยู่ที่ระดับ 35.50 บาท เพิ่มขึ้น 1 บาท หรือ 2.90% โดยทำจุดสูงสุดที่ 35.75 บาท และทำจุดต่ำสุดที่ 34.75 บาท ด้วยมูลค่าการซื้อขาย 340.30 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 14.33%

บริษัทหลักทรัพย์ กสิกรไทย จำกัด (มหาชน) ระบุในบทวิเคราะห์ ว่า มีมุมมองเป็นบวกต่อ MINT โดยได้รับปัจจัยหนุนจาก (1) หลายประเทศรวมถึงไทยเปิดประเทศ หลังจากมีการประกาศให้เป็นโรคประจำถิ่นและไม่เห็นการกลับมา Lockdown แบบเข้มงวด คาดจะเป็นปัจจัยหนุนการฟื้นตัวของรายได้ในปี 2565 เป็นต้นไป (2) ยุโรปจะเริ่มเข้าสู่ High season ของภาคท่องเที่ยว (3) ค่าเงินยูโร/ดอลลาร์ แนวโน้มยังอ่อนค่าต่อเนื่องราว 5.2% นับจากต้นเดือน ก.พ.2565 ดึงดูดการท่องเที่ยว โดย MINT จะได้ประโยชน์เนื่องจากมีสัดส่วนรายได้จากโรงแรม 64% และมีโรงแรมในยุโรป NH Hotel แนะนำราคาเป้าหมาย 40.59 บาท